Slik utnyttes barnesoldatene til IS
Den grufulle scenen utspiller seg i en serie propagandabilder terrororganisasjonen IS publiserte i forrige måned. Terrorgruppens tilhengere hevder 11-åringen deltok i kampen om landsbyen Ghazi nær Aleppo i Syria , melder CNN. Europol: Dette er den nye terror-strategien til IS Forskere fra Georgia State University har finkjemmet ulike IS-kanaler i sosiale medier, og har registrert detaljerte opplysninger om 89 barn under 18 år som har deltatt i stridshandlinger for IS.Forskerne mener terrorgruppens bruk av barnesoldater skiller seg klart fra andre konflikter, der barn som regel blir brukt til å utføre helt spesielle oppgaver eller fordi det er mangel på soldater. I IS blir barna behandlet på lik linje med andre stridende, konkluderer forskerne. – Våre funn viser at bruken av barn er normalisert. De utnyttes ikke bare for å sjokkere folk i propagandafilmer, men brukes i operasjonell virksomhet. Dette er dessverre noe vi må forvente at vil øke i omfang etter hvert som IS blir stadig mer presset, sier Charlie Winter, en av forfatterne bak rapporten. Slår alarm: IS kan få tak i radioaktivt materialeI januar infiltrerte fem voksne IS-krigere og tre barn en militærbase i Irak. Angrepet varte i tre timer før de detonerte selvmordsbeltene sine. Ifølge Winter viser dette angrepet hvordan barn er fullt integrert i organisasjonens militære operasjoner. FN-rapport: Syriske barn blir torturert og utsatt for seksualisert vold Rapporten presenterer samtidig dyster statistikk over hvordan barnesoldatene blir utnyttet: Av de 89 tilfellene som er omfattet av studien ble 39 prosent av barna drept idet de detonerte en veibombe, mens 33 prosent døde som «fotsoldater». Rundt fire prosent ble drept da de deltok i selvmordsangrep mot sivile. Den omfattende bruken av barnesoldater øker også sannsynligheten for at internasjonale styrker som deltar i kampen mot IS vil møte barn på slagmarken, påpeker forskerne.IS har lenge vært åpne på sitt mål om å oppdra «neste generasjons jihadister». I siste utgave av IS-magasinet Dabiq oppfordrer de mødre til å ofre sine barn i kampen for «den islamske staten». – Det er interessant å se i hvilket omfang foreldre er villige til å overgi barna sine til organisasjonen. Disse barna blir ikke kidnappet, slik vi har sett i andre konflikter, sier Mia Bloom, en annen av forskerne bak rapporten. Bakgrunn: Derfor er våpenhvile i Syria nesten umulig Ifølge Bloom er studien bare en illustrasjon på et større fenomen. Hun anslår at IS har mint 1500 barnesoldater, og understreker at det ligger en langsiktig strategi bak bruken av barnesoldater. – IS integrerer barn i sitt prosjekt på en måte som minner mer om en stat enn en organisasjon. Det handler ikke bare om å hente inn barn til den umiddelbare kampen på slagmarken, men å trene dem og bruke mye tid på å indoktrinere dem i jihadist-ideologi, sier hun.
En 11 år gammel gutt kneler og kysser sin fars hånd før han sprenger seg selv i luften i en lastebil full av eksplosiver. sprenger seg selv i luften i en lastebil full av eksplosiver.